ΚΑΝΟΝΙΣΜΟΣ (ΕΚ) αριθ. 1294/96 ΤΗΣ ΕΠΙΤΡΟΠΗΣ της 4ης Ιουλίου 1996 για τις λεπτομέρειες εφαρμογής του κανονισμού (ΕΟΚ) αριθ. 822/87 του Συμβουλίου όσον αφορά τις δηλώσεις εσοδείας, παραγωγής και αποθεμάτων προϊόντων του αμπελοοινικού τομέα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 1544/95 (2), και ιδίως το άρθρο 3 παράγραφος 4 και το άρθρο 81,

Εκτιμώντας:

ότι ο κανονισμός (ΕΟΚ) αριθ. 3929/87 της Επιτροπής, της 17ης Δεκεμβρίου 1987, σχετικά με τις δηλώσεις εσοδείας παραγωγής και αποθεμάτων προϊόντων του αμπελοοινικού τομέα (3), όπως τροποποιήθηκε τελευταία από τον κανονισμό (ΕΚ) αριθ. 330/96 (4), έχει τροποποιηθεί κατά ουσιαστικό τρόπο 7 ότι επ' ευκαιρία νέων τροποποιήσεων θα πρέπει, για λόγους σαφήνειας να ανασυνταχθεί ο εν λόγω κανονισμός 7

ότι οι διατάξεις του άρθρου 3 του κανονισμού (ΕΟΚ) αριθ. 822/87 προβλέπουν ότι οι παραγωγοί σταφυλιών που προορίζονται για οινοποίηση, καθώς και οι παραγωγοί γλεύκους και οίνου πρέπει να δηλώνουν τις ποσότητες των προϊόντων της τελευταίας εσοδείας 7 ότι η εν λόγω διάταξη προβλέπει, εξάλλου, ότι οι παραγωγοί γλεύκους και οίνου, καθώς και οι έμποροι εκτός των λιανοπωλητών, πρέπει να κάνουν δηλώσεις σχετικά με τα αποθέματα που υφίστανται κατά το τέλος της περιόδου εμπορίας 7

ότι, για την εφαρμογή του άρθρου 39 του κανονισμού (ΕΟΚ) αριθ. 822/87, πρέπει να είναι γνωστός όχι μόνο ο όγκος της παραγωγής οίνου αλλά και η απόδοση ανά εκτάριο βάσει της οποίας έχει ληφθεί ο όγκος αυτός 7 ότι οι πληροφορίες αυτές μπορούν να δοθούν, σε ορισμένες περιπτώσεις, μόνον όταν είναι γνωστή η ποσότητα των σταφυλιών που έχει συλλέξει ο παραγωγός 7 ότι, κατά συνέπεια, πρέπει να προβλεφθεί όχι μόνο δήλωση παραγωγής οίνου, αλλά και δήλωση εσοδείας σταφυλιών 7

ότι ορισμένες πληροφορίες που παρέχονται στο πλαίσιο των διαφόρων δηλώσεων πρέπει, μεταξύ άλλων, να επιτρέπουν στην Επιτροπή να καταρτίζει στην αρχή κάθε περιόδου, το ισοζύγιο προβλέψεων που αναφέρεται στο άρθρο 31 του κανονισμού (ΕΟΚ) αριθ. 822/87 7

ότι είναι απαραίτητο, για να διευκολυνθεί η διαχείριση της αγοράς, να καθορίζεται η ημερομηνία κατά την οποία πρέπει να υποβάλλονται οι δηλώσεις 7 ότι, επειδή η εποχή του τρύγου είναι διαφορετική στα κράτη μέλη, πρέπει να προβλεφθεί κλιμάκωση των ημερομηνιών κατά τις οποίες υποβάλλονται δηλώσεις από τους παραγωγούς 7 ότι πρέπει, επίσης, να προβλεφθεί η υποχρέωση υποβολής δήλωσης για τους εμπορευόμενους που μεταβιβάζουν αμπελοοινικά προϊόντα πριν από τις προβλεπόμενες για τις δηλώσεις προθεσμίες 7

ότι, εντούτοις, δεν είναι απαραίτητο να επιβάλλεται η υποχρέωση υποβολής διπλής δήλωσης στους παραγωγούς για τους οποίους μπορούν να παρέχονται όλες οι απαραίτητες πληροφορίες στο πλαίσιο μιας μόνο δήλωσης που αφορά την παραγωγή οίνου 7

ότι είναι δυνατό να απαλλαγούν οι πολύ μικροί παραγωγοί, δεδομένου ότι το σύνολο της παραγωγής τους αντιπροσωπεύει σχετικά μικρό όγκο της συνολικής κοινοτικής παραγωγής 7

ότι πρέπει να προσδιοριστεί το καθεστώς που είναι δυνατόν να εφαρμόζεται στο πλαίσιο των συνεταιριστικών οιναποθηκών 7 ότι πρέπει, επίσης, να απαλλαγούν οι μικροί αμπελοπαραγωγοί που είναι μέλη συνεταιρισμών οιναποθηκών στις οποίες παραδίδουν το σύνολο της εσοδείας τους καθώς επίσης και αυτοί που κρατούν μια μικρή ποσότητα σταφυλιών για προσωπικές τους ανάγκες 7

ότι, για να διευκολυνθεί η εφαρμογή του παρόντος κανονισμού, είναι σκόπιμο να προβλεφθούν πίνακες με τα στοιχεία που πρέπει να εμφαίνονται στις δηλώσεις, αφήνοντας στα κράτη μέλη την εκλογή της μορφής με την οποία τα στοιχεία αυτά πρέπει να παρέχονται από τους φορείς 7 ότι, εξάλλου, είναι απαραίτητο να καθορισθούν οι ημερομηνίες κατά τις οποίες οι πληροφορίες που έχουν ληφθεί πρέπει να συγκεντρώνονται σε εθνικό επίπεδο και να διαβιβάζονται στην Επιτροπή, καθώς και η μορφή σύμφωνα με την οποία πρέπει να πραγματοποιείται αυτή η διαβίβαση 7

ότι το άρθρο 31 παράγραφος 2 του κανονισμού (ΕΟΚ) αριθ. 822/87 ορίζει ότι στο ισοζύγιο προβλέψεων πρέπει να εμφαίνεται το αντίστοιχο μέρος των επιτραπέζιων οίνων, καθώς και των οίνων ποιότητας που παράγονται σε καθορισμένες περιοχές, που καλούνται στο εξής «vqprd» κατά την έννοια του κανονισμού (ΕΟΚ) αριθ. 823/87 του Συμβουλίου (5), όπως τροποποιήθηκε τελευταία από τον κανονισμό (ΕΚ) αριθ. 3011/95 (6) 7 ότι προκειμένου να τηρηθεί η διάταξη αυτή στις δηλώσεις που πραγματοποιούν οι φορείς, καθώς και στις εκτιμήσεις των αποθεμάτων που υποχρεούνται να ανακοινώνουν τα κράτη μέλη, πρέπει να πραγματοποιείται η διάκριση αυτή 7 ότι πρέπει, εξάλλου, να προσδιοριστεί η κατηγορία «άλλοι οίνοι» σε σχέση με την κατάταξη των ποικιλιών αμπέλου που επιτρέπεται να καλλιεργούνται στην Κοινότητα και που καθορίζεται από τον κανονισμό (ΕΟΚ) αριθ. 3800/81 της Επιτροπής (7), όπως τροποποιήθηκε τελευταία από τον κανονισμό (ΕΚ) αριθ. 2276/95 (8) 7

ότι η εφαρμογή των μέσων παρέμβασης και των αποστάξεων που αναφέρονται στα άρθρα 36 και 39 του κανονισμού (ΕΟΚ) αριθ. 822/87 καθιστά απαραίτητη τη λεπτομερή γνώση ενός συνόλου στοιχείων για κάθε μονάδα παραγωγής σχετικά, ιδίως, με τις κατηγορίες των προϊόντων που έχουν αποκτηθεί, πωληθεί ή αγορασθεί, καθώς και ως προς την απόδοση ανά εκτάριο των αμπελουργικών εκτάσεων 7

ότι οι πληροφορίες που αφορούν σε αποδόσεις ή/και εκτάσεις μπορεί να είναι ανακριβείς χωρίς ο δηλών να έχει τα μέσα για τις απαραίτητες επαληθεύσεις 7 ότι, ως εκ τούτου, θα πρέπει να προβλεφθούν, για τις περιπτώσεις αυτές, κυρώσεις συναρτήσει της βαρύτητας του σφάλματος στην υποβληθείσα δήλωση 7

ότι το ισχύον έως σήμερα καθεστώς κυρώσεων δεν προβλέπει επαρκή βαθμό αναλογικότητας για τις δηλώσεις που υποβάλλονται από τους παραγωγούς και οι οποίες, μετά τη διενέργεια ελέγχων, αποδεικνύονται ελλιπείς ή ανακριβείς 7 ότι πρέπει να δίνεται η δυνατότητα, στα κράτη μέλη που διαθέτουν πλήρες και ενημερωμένο αμπελουργικό μητρώο, να χρησιμοποιούν τα στοιχεία αυτά, όταν παρίσταται ανάγκη, και να προσαρμόζουν τις κυρώσεις σύμφωνα με τις πραγματοποιούμενες διορθώσεις 7

ότι η κατάρτιση του ισοζυγίου προβλέψεων απαιτεί την πραγματοποίηση, εκ μέρους των κρατών μελών, εκτιμήσεων σχετικά με τη συγκομιδή και τα αποθέματα, προτού να υποβληθούν δηλώσεις, τόσο από τους παραγωγούς όσο και από τους εμπόρους 7

ότι είναι απαραίτητο να υπάρχουν επαρκείς και αντικειμενικές πληροφορίες όσον αφορά την κατάσταση και τις προοπτικές ανάπτυξης της αμπελοοινικής αγοράς στην Κοινότητα, προκειμένου να εφαρμοσθούν οι προβλεπόμενες διατάξεις στο πλαίσιο της κοινής οργάνωσης αγοράς 7 ότι, εντούτοις, τα κράτη μέλη μπορούν να προβλέπουν ότι οι πληροφορίες αυτές καλύπτονται από το στατιστικό απόρρητο 7

ότι, σε ορισμένα κράτη μέλη, η κατάταξη των οίνων σε vqprd ή σε επιτραπέζιους οίνους πραγματοποιούνται πολύ αργότερα από τις ημερομηνίες που προβλέπονται για την υποβολή των δηλώσεων όσον αφορά την εσοδεία και την παραγωγή 7 ότι η κατάσταση αυτή είναι δυνατόν να οδηγήσει τους παραγωγούς των κρατών μελών αυτών να κατατάσσουν, κατά την έναρξη των μέτρων παρέμβασης που προβλέπονται από τον κανονισμό (ΕΟΚ) αριθ. 822/87, την παραγωγή τους στη μία ή στην άλλη κατηγορία ανάλογα με το κατά πόσο τα μέτρα που θεσπίζονται συνεπάγονται πλεονεκτήματα ή υποχρεώσεις 7 ότι ο κίνδυνος αυτός είναι δυνατόν να προκαλέσει σοβαρή διατάραξη στη διαχείριση της αγοράς και, ως εκ τούτου, πρέπει, για το σκοπό αυτό, να προβλεφθεί ότι τα δεδομένα που αφορούν τις ποσότητες επιτραπέζιου οίνου που αναφέρονται στις δηλώσεις είναι τα μόνα που χρησιμοποιούνται για την εφαρμογή οποιουδήποτε μέτρου παρέμβασης 7

ότι η κατάλληλη γνώση της παραγωγής και των αποθεμάτων στον αμπελοοινικό τομέα μπορεί, στο παρόν στάδιο, να αποκτηθεί μόνο βάσει των δηλώσεων εσοδείας και αποθεμάτων που υποβάλλονται από τους διάφορους ενδιαφερόμενους 7 ότι πρέπει, κατά συνέπεια, να ληφθούν τα κατάλληλα μέτρα για να εξασφαλίζεται ότι οι εν λόγω δηλώσεις υποβάλλονται από τους ενδιαφερόμενους και είναι πλήρεις και ακριβείς, προβλέποντας κυρώσεις, τόσο σε περίπτωση μη υποβολής δηλώσεων όσο και σε περίπτωση υποβολής ψευδών ή ελλιπών δηλώσεων 7 ότι πρέπει για να διευκολυνθεί η επεξεργασία των στοιχείων των σχετικών με τις δηλώσεις, κάθε δήλωση που υποβάλλεται στην αρμόδια διοικητική ενότητα να εξετάζεται ανεξάρτητα από άλλες δηλώσεις που μπορεί να υπέβαλε ο ίδιος παραγωγός σε άλλες διοικητικές ενότητες του κράτους μέλους 7

ότι ο κανονισμός (ΕΟΚ) αριθ. 2392/86 του Συμβουλίου (9), όπως τροποποιήθηκε τελευταία από τον κανονισμό (ΕΚ) αριθ. 1549/95 (10), προέβλεψε την κατάρτιση κοινοτικού αμπελουργικού μητρώου 7 ότι πρέπει να επιτραπεί στα κράτη μέλη, που διαθέτουν πλήρες μητρώο, να δύνανται να χρησιμοποιήσουν ορισμένα στοιχεία του μητρώου εάν δεν προβλέψει η δήλωση 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

ΚΕΦΑΛΑΙΟ Ι

Δηλώσεις εσοδείας

Άρθρο 1

1. Τα φυσικά ή νομικά πρόσωπα ή ενώσεις των προσώπων αυτών, που συγκομίζουν σταφύλια στο εξής καλούμενα «τρυγητές» υποβάλλουν κάθε χρόνο στις αρμόδιες αρχές που ορίζονται από τα κράτη μέλη, στην προβλεπόμενη διοικητική ενότητα, δήλωση εσοδείας που περιλαμβάνει, τουλάχιστον τα στοιχεία που αναφέρονται στον πίνακα Α και, κατά περίπτωση, στον πίνακα Αα που παρατίθενται στο παράρτημα Ι.

Τα κράτη μέλη δύνανται να επιτρέψουν, ενδεχομένως, την υποβολή μιας δήλωσης ανά εκμετάλλευση.

2. Απαλλάσσονται από τη δήλωση εσοδείας:

α) οι τρυγητές των οποίων το σύνολο της παραγωγής σταφυλιών προορίζεται για κατανάλωση ως έχει ή για αποξήρανση ή για άμεση μεταποίηση σε χυμό σταφυλής 7

β) οι τρυγητές, των οποίων οι εκμεταλλεύσεις καταλαμβάνουν λιγότερο από δέκα ares αμπέλου και των οποίων κανένα μέρος της εσοδείας δεν τέθηκε ή δεν θα τεθεί σε εμπορία υπό οποιανδήποτε μορφή 7

γ) οι τρυγητές των οποίων οι εκμεταλλεύσεις καταλαμβάνουν λιγότερο από δέκα ares αμπέλου και οι οποίοι παραδίδουν το σύνολο της εσοδείας τους στις συνεταιριστικές οιναποθήκες των οποίων είναι μέλη. Στην περίπτωση αυτή οι τρυγητές πρέπει να καταθέσουν στο συνεταιρισμό δήλωση προσκόμησης στην οποία θα αναφέρονται:

i) ονοματεπώνυμο και διεύθυνση του αμπελοπαραγωγού,

ii) ποσότητα των παραδοθέντων σταφυλιών,

iii) επιφάνεια του εν λόγω αμπελώνα και ακριβής θέση αυτού.

Η συνεταιριστική οιναποθήκη ή η ένωση επιβεβαιώνει την ακρίβεια των στοιχείων της δήλωσης αυτής σύμφωνα με τις πληροφορίες που διαθέτει.

3. Κατά παρέκκλιση της παραγράφου 1 πρώτο εδάφιο και με την επιφύλαξη των υποχρεώσεων που απορρέουν από το άρθρο 3, τα κράτη μέλη μπορούν να απαλλάσσουν από τη δήλωση εσοδείας:

α) τους τρυγητές οι οποίοι μεταποιούν οι ίδιοι ή παραδίδουν για μεταποίηση σε οίνο για λογαριασμό τους το σύνολο της σταφυλοπαραγωγής τους 7

β) τους τρυγητές οι οποίοι συνεταιρίζονται ή συμμετέχουν σε συνεταιριστική οιναποθήκη ή σε ένωση και οι οποίοι παραδίδουν το σύνολο της εσοδείας τους, υπό μορφή σταφυλιών ή/και γλεύκους, στην εν λόγω συνεταιριστική οιναποθήκη ή ένωση.

Άρθρο 2

1. Η έκταση που πρέπει να εμφαίνεται στη δήλωση που προβλέπεται στο άρθρο 1 είναι η παραγωγική έκταση του αμπελώνα μέσα στη διοικητική ενότητα που καθορίζεται από το κράτος μέλος.

2. Η απόδοση ανά εκτάριο που πρέπει να εγγράφεται στις δηλώσεις που προβλέπονται στο άρθρο 1 καθορίζεται για κάθε μία από τις κατηγορίες εκτάσεων που περιλαμβάνονται στον πίνακα Α του παραρτήματος Ι με βάση τη συνολική ποσότητα των σταφυλιών που έχει συγκομισθεί και την έκταση που αναφέρεται στην παράγραφο 1, από την οποία προέρχεται.

Εντούτοις, στα κράτη μέλη στα οποία οι αμπελουργικές εκτάσεις δεν κατανέμονται σύμφωνα με τις κατηγορίες αμπελώνων που αναφέρονται στο πρώτο εδάφιο, η απόδοση ανά εκτάριο που πρέπει να εμφαίνεται στη δήλωση εσοδείας είναι η μέση απόδοση που λαμβάνεται στην εκμετάλλευση αυτού που υποβάλλει τη δήλωση.

ΚΕΦΑΛΑΙΟ ΙΙ

Δηλώσεις παραγωγής, κατεργασίας ή/και εμπορίας

Άρθρο 3

1. Τα φυσικά ή νομικά πρόσωπα ή ενώσεις των προσώπων αυτών, συμπεριλαμβανομένων των συνεταιριστικών αποθηκών οινοποίησης, τα οποία βάσει της εσοδείας της τρέχουσας περιόδου έχουν παραγάγει οίνο ή/και έχουν στην κατοχή τους, τις ημερομηνίες που προβλέπονται στο άρθρο 11 παράγραφος 1, προϊόντα άλλα από τον οίνο, υποβάλλουν κάθε χρόνο, στις αρμόδιες αρχές που ορίζονται από τα κράτη μέλη, δήλωση παραγωγής που περιλαμβάνει τουλάχιστον τα στοιχεία που αναφέρονται στον πίνακα Β του παραρτήματος Ι.

2. Τα κράτη μέλη δύνανται να προβλέψουν ότι τα φυσικά ή νομικά πρόσωπα ή ενώσεις των προσώπων αυτών, που πριν από τις ημερομηνίες που προβλέπει το άρθρο 11 παράγραφος 1 έχουν επεξεργασθεί ή/και διαθέσει στην αγορά προϊόντα στα πρώτα στάδια της παραγωγής του οίνου κατά την τρέχουσα περίοδο, υποβάλλουν στις αρμόδιες αρχές δήλωση κατεργασίας ή εμπορίας που περιέχει τουλάχιστον τα στοιχεία που αναφέρονται στον πίνακα Β.

3. Απαλλάσσονται, εντούτοις, από τη δήλωση εσοδείας ή, ενδεχομένως, από τη δήλωση κατεργασίας ή/και εμπορίας οι τρυγητές που αναφέρονται στο άρθρο 1 παράγραφος 2, καθώς και οι παραγωγοί που λαμβάνουν, με οινοποίηση προϊόντων που έχουν αγοραστεί στις εγκαταστάσεις τους, ποσότητα οίνου κατώτερη από 10 εκατόλιτρα και η οποία δεν έχει τεθεί ή δεν θα τεθεί στο εμπόριο με οποιαδήποτε μορφή.

Απαλλάσσονται επίσης της δήλωσης παραγωγής, οι τρυγητές μέλη συνεταιριστικής οιναποθήκης η οποία υποχρεούται να υποβάλει δήλωση και οι οποίοι διαθέτουν το σύνολο της παραγωγής τους σε σταφύλι στην εν λόγω οιναποθήκη, αλλά διατηρούν το δικαίωμα οινοποίησης για οικογενειακή κατανάλωση ποσότητας οίνου μικρότερης των 10 εκατόλιτρων.

4. Όταν γίνεται χρήση της δυνατότητας που αναφέρεται στο άρθρο 1 παράγραφος 3, η δήλωση παραγωγής που αναφέρεται στην παράγραφο 1 πρέπει να περιλαμβάνει όλα τα στοιχεία σχετικά με τον προσδιορισμό της απόδοσης ανά εκτάριο της εκμετάλλευσης κάθε τρυγητού.

5. Στην περίπτωση των φυσικών ή νομικών προσώπων ή ενώσεων αυτών των προσώπων που αγοράζουν προϊόντα που προέρχονται από οίνο και τα οποία παραδίδουν σε παραγωγούς οίνου, πριν από τις ημερομηνίες που προβλέπονται στο άρθρο 11 παράγραφος 1, τα κράτη μέλη λαμβάνουν τα αναγκαία μέτρα που επιτρέπουν σε αυτούς τους παραγωγούς οίνου να γνωρίζουν τα διάφορα στοιχεία τα οποία πρέπει να αναφέρουν στις δηλώσεις που προβλέπονται στις παραγράφους 1 και 2, ιδίως σχετικά με την απόδοση ανά εκτάριο των χρησιμοποιηθέντων προϊόντων.

Άρθρο 4

Οι επιχειρηματίες που έχουν παραχωρήσει σε τρίτους άλλα προϊόντα, εκτός από οίνο, που αναφέρονται στον παρόντα κανονισμό, ανακοινώνουν γραπτά στους αποδέκτες των προϊόντων αυτών, μέσα στις προθεσμίες που ορίζουν τα κράτη μέλη, την απόδοσή τους ανά εκτάριο που εμφαίνεται στις δηλώσεις που αναφέρονται στα άρθρα 1 και 3 για τα εν λόγω προϊόντα.

Οι προθεσμίες αυτές διασφαλίζουν ότι οι αποδέκτες των προϊόντων αυτών που υπόκεινται στην υποχρέωση δήλωσης της παραγωγής λαμβάνουν, εγκαίρως, γνώση της προαναφερόμενης ανακοίνωσης.

Άρθρο 5

1. Κατά παρέκκλιση των άρθρων 3 και 4, τα κράτη μέλη που διαθέτουν σύμφωνα με τον κανονισμό (ΕΟΚ) αριθ. 2392/96, πλήρες αμπελουργικό μητρώο, που ενημερώνεται ετησίως ή άλλο παρόμοιο διοικητικό μέσο ελέγχου, δύνανται να απαλλάξουν τα φυσικά ή νομικά πρόσωπα, ή τις ενώσεις των προσώπων αυτών, ή τους τρυγητές που αναφέρονται στα άρθρα αυτά, από τη δήλωση απόδοσης ή/και έκτασης.

Στην περίπτωση αυτή οι αρμόδιες αρχές που έχουν καθορισθεί από τα κράτη μέλη συμπληρώνουν τις δηλώσεις που προβλέπονται από τα ανωτέρω άρθρα με την ένδειξη απόδοσης, βάσει των δεδομένων του εν λόγω μητρώου.

2. Για τις ποσότητες αυτές των επιτραπέζιων οίνων για τις οποίες οι δηλώσεις παραγωγής δεν αναφέρουν τα απαραίτητα για τον προσδιορισμό της απόδοσης ανά εκτάριο στοιχεία, η απόδοση εκτιμάται από την αρμόδια αρχή του κράτους μέλους συγκεκριμένα βάσει του υπάρχοντος ενημερωμένου ετησίως, αμπελουργικού μητρώου. Η απόδοση αυτή δεν μπορεί σε καμία περίπτωση να είναι κατώτερη της μέσης απόδοσης της περιφέρειας στην οποία πραγματοποιήθηκε η οινοποίηση.

ΚΕΦΑΛΑΙΟ ΙΙΙ

Δηλώσεις αποθεμάτων

Άρθρο 6

1. Τα φυσικά ή νομικά πρόσωπα ή οι ενώσεις των προσώπων αυτών, εκτός από τους ιδιώτες καταναλωτές και τους λιανοπωλητές, υποβάλλουν κάθε χρόνο, στις αρμόδιες αρχές που ορίζουν τα κράτη μέλη, δήλωση για τα αποθέματα συμπυκνωμένων γλευκών σταφυλιών, ανακαθαρισμένων συμπυκνωμένων γλευκών σταφυλιών και οίνων, που έχουν στην κατοχή τους στις 31 Αυγούστου. Σε ότι αφορά τα κοινοτικά αμπελουργικά προϊόντα, δεν περιλαμβάνονται στη δήλωση αυτή τα προερχόμενα από σταφύλια που συγκομίσθηκαν κατά τη διάρκεια του τρύγου του τρέχοντος ημερολογιακού έτους.

Εντούτοις, τα κράτη μέλη των οποίων η ετήσια παραγωγή οίνου δεν υπερβαίνει τα 25 000 εκατόλιτρα, μπορούν να απαλλάσσουν από την υποβολή των δηλώσεων που προβλέπονται στο πρώτο εδάφιο, πέραν των λιανοπωλητών, τους εμπόρους που διαθέτουν αποθέματα σε περιορισμένες ποσότητες, υπό τον όρο ότι οι αρμόδιες αρχές θα είναι σε θέση να προσκομίσουν στην Επιτροπή στατιστική εκτίμηση των εν λόγω αποθεμάτων που υπάρχουν στο κράτος μέλος.

2. Θεωρούνται ως λιανοπωλητές, κατά την έννοια της παραγράφου 1, τα φυσικά ή νομικά πρόσωπα ή ενώσεις των προσώπων αυτών που ασκούν κατ' επάγγελμα εμπορική δραστηριότητα που περιλαμβάνει την απευθείας πώληση οίνου στον καταναλωτή, σε μικρές ποσότητες, εξαιρουμένων εκείνων που χρησιμοποιούν οι αποθήκες εξοπλισμένες για την αποθήκευση και εμφιάλωση οίνου σε μεγάλες ποσότητες.

Οι ποσότητες που αναφέρονται στο πρώτο εδάφιο προσδιορίζονται από κάθε κράτος μέλος, λαμβάνοντας υπόψη, κυρίως, τις ιδιαιτερότητες του εμπορίου και της διανομής.

3. Η δήλωση που προβλέπεται στην παράγραφο 1 περιλαμβάνει τουλάχιστον τα στοιχεία που αναφέρονται στον πίνακα Γ του παραρτήματος Ι.

ΚΕΦΑΛΑΙΟ ΙV

Γενικές διατάξεις

Άρθρο 7

Τα κράτη μέλη καθορίζουν τα υποδείγματα εντύπων των διαφόρων δηλώσεων και εξασφαλίζουν ότι στα έντυπα αυτά αναφέρονται τουλάχιστον τα στοιχεία που περιλαμβάνονται στους πίνακες Α, Αα, Β και Γ.

Τα προαναφερόμενα έντυπα είναι δυνατόν να μην αναφέρουν ρητά την επιφάνεια ή/και την απόδοση ανά εκτάριο, εφόσον το κράτος μέλος έχει τη δυνατότητα να προσδιορίσει με ακρίβεια το στοιχείο αυτό μέσω άλλων πληροφοριών που αναφέρονται στη δήλωση, κυρίως την παραγωγική έκταση και τη συνολική εσοδεία της εκμετάλλευσης, ή από το αμπελουργικό μητρώο.

Τα στοιχεία που περιέχονται στις δηλώσεις που αναφέρονται στο πρώτο εδάφιο συγκεντρώνονται σε εθνικό επίπεδο.

Τα κράτη μέλη λαμβάνουν όλα τα αναγκαία μέτρα ελέγχου για να εξασφαλίζουν ότι οι δηλώσεις αυτές ανταποκρίνονται στην πραγματικότητα.

Ενημερώνουν την Επιτροπή σχετικά με τα μέτρα αυτά και της διαβιβάζουν τα υποδείγματα των εντύπων που καθορίζονται στο πρώτο εδάφιο.

Άρθρο 8

Για την κατάρτιση των δηλώσεων που αναφέρονται στα άρθρα 1, 3 και 6, θεωρούνται «άλλοι οίνοι»:

α) αφενός, οι οίνοι που προέχρονται τα σταφύλια ποικιλιών που δεν περιλαμβάνονται στην κατάταξη των ποικιλιών αμπέλου, που παρατίθενται στο παράρτημα του κανονισμού (ΕΟΚ) αριθ. 3800/81 ως ποικιλίες αμπέλου για οινοποιήσιμα σταφύλια για τη διοικητική ενότητα στην οποία έχουν συγκομισθεί τα σταφύλια αυτά 7

β) αφετέρου, οι οίνοι που προέρχονται από σταφύλια ποικιλιών που περιλαμβάνονται στην κατάταξη των ποικιλιών αμπέλου που εμφαίνεται στο παράρτημα του κανονισμού (ΕΟΚ) αριθ. 3800/81, συγχρόνως για την ίδια διοικητική ενότητα, ως ποικιλίες αμπέλου για οινοποιήσιμα σταφύλια και, ανάλογα με την περίπτωση, ως ποικιλίες επιτραπέζιων σταφυλιών, ή ως ποικιλίες αμπέλου για αποξήρανση, ή ως ποικιλίες αμπέλου για σταφύλια που προορίζονται για την παρασκευή αποστάγματος οίνου.

Εντούτοις, όσον αφορά τη δήλωση που αναφέρεται στο άρθρο 3, θεωρούνται «άλλοι οίνοι», κατά την έννοια του στοιχείου β) πρώτο εδάφιο μόνον οι οίνοι που προορίζονται για την παρασκευή αποστάγματος οίνου ονομασίας προελεύσεως ή για την υποχρεωτική απόσταξη που αναφέρεται στο άρθρο 36 του κανονισμού (ΕΟΚ) αριθ. 822/87.

Άρθρο 9

Οι ποσότητες προϊόντων που πρέπει να εμφαίνονται στις δηλώσεις που αναφέρονται στα άρθρα 1, 3 και 6 εκφράζονται σε εκατόλιτρα οίνου. Οι ποσότητες συμπυκνωμένων γλευκών σταφυλιών ή ανακαθαρισμένων συμπυκνωμένων γλευκών σταφυλιών που εμφαίνονται στις δηλώσεις που αναφέρονται στα άρθρα 3 και 4 εκφράζονται σε εκατόλιτρα των προϊόντων αυτών.

Εντούτοις, τα κράτη μέλη μπορούν να ορίζουν ότι, στις προβλεπόμενες από το άρθρο 1 δηλώσεις, οι ποσότητες εκφράζονται σε εκατόκιλα αντί για εκατόλιτρα.

Η μετατροπή των ποσοτήτων προϊόντων, άλλων από τον οίνο, σε εκατόλιτρα οίνου πραγματοποιείται βάσει συντελεστών που καθορίζονται από τα κράτη μέλη. Οι συντελεστές αυτοί μπορούν να τροποποιούνται ανάλογα με τις περιοχές παραγωγής. Ανακοινώνονται από τα κράτη μέλη στην Επιτροπή ταυτόχρονα με την ανακεφαλαίωση που προβλέπεται στο άρθρο 15.

Η ποσότητα του οίνου που εγγράφεται στη δήλωση παραγωγής που προβλέπεται στο άρθρο 3 είναι η συνολική ποσότητα που λαμβάνεται στο τέλος της βασικής αλκοολικής ζύμωσης, συμπεριλαμβανομένης και της οινολάσπης.

Άρθρο 10

Με το παρόντα κανονισμό δεν θίγονται οι διατάξεις των κρατών μελών που θεσπίζουν καθεστώς δηλώσεων εσοδείας, παραγωγής, κατεργασίας, εμπορίας ή αποθεμάτων που προβλέπει την παροχή πληρέστερων πληροφοριών, λόγω, ιδίως, του γεγονότος ότι αναφέρεται σε κατηγορίες προσώπων ευρύτερες από αυτές που προβλέπονται στα άρθρα 1, 3 και 6.

Άρθρο 11

1. Οι δηλώσεις που προβλέπονται στα άρθρα 1 και 3 υποβάλλονται το αργότερο στις 10 Δεκεμβρίου. Εντούτοις, τα κράτη μέλη έχουν τη δυνατότητα καθορισμού μιας ή περισσότερων ημερομηνιών πριν από την προαναφερθείσα. Εκτός τούτων, μπορούν να καθορίζουν ημερομηνία κατά την οποία οι κατεχόμενες ποσότητες λαμβάνονται υπόψη για τη συμπλήρωση των δηλώσεων.

Ωστόσο, για την περίοδο εμπορίας 1996/97 οι δηλώσεις αυτές πρέπει να υποβληθούν το αργότερο έως τις 15 Δεκεμβρίου 1996.

2. Οι δηλώσεις που προβλέπονται στο άρθρο 6 πραγματοποιούνται το αργότερο στις 7 Σεπτεμβρίου για τις ποσότητες που κατέχονται στις 31 Αυγούστου.

ΚΕΦΑΛΑΙΟ V

Κυρώσεις

Άρθρο 12

Οι υποκείμενοι στην υποχρέωση υποβολής δηλώσεων εσοδείας, παραγωγής, εμπορίας, κατεργασίας και αποθεμάτων που δεν υπέβαλαν τις δηλώσεις αυτές στις προβλεπόμενες στο άρθρο 11 ημερομηνίες, πλην περιπτώσεων ανωτέρας βίας, αποκλείονται του ευεργετήματος των μέτρων που προβλέπονται στα άρθρα 32, 38, 41, 45 και 46 του κανονισμού (ΕΟΚ) αριθ. 822/87, κατά τη διάρκεια της ιδίας περιόδου εμπορίας, καθώς και των μέτρων που αποφασίζονται κατά την επόμενη περίοδο.

Εντούτοις, η υπέρβαση των προβλεπομένων προθεσμιών του πρώτου εδαφίου συνεπάγεται μείωση κατά 15 % του καταβλητέου ποσού κατά τη διάρκεια της τρέχουσας περιόδου εμπορίας σε περίπτωση υπέρβασης της προθεσμίας μέχρι και κατά πέντε εργάσιμες ημέρες, και κατά 3 % σε περίπτωση υπέρβασης της προθεσμίας μέχρι και κατά δέκα εργάσιμες ημέρες.

Άρθρο 13

1. Οι υποκείμενοι στην υποχρέωση υποβολής δηλώσεων εσοδείας, παραγωγής, εμπορίας, κατεργασίας και αποθεμάτων που έχουν υποβάλει δηλώσεις που αποδείχτηκαν ελλιπείς ή ανακριβείς από τις αρμόδιες αρχές των κρατών μελών μπορούν να επωφεληθούν των μέτρων που προβλέπονται στα άρθρα 32, 38, 41, 45 και 46 του κανονισμού (ΕΟΚ) αριθ. 822/87, μόνο εάν η γνώση των ελλιπών ή ανακριβών στοιχείων δεν είναι ουσιώδης για την ορθή εφαρμογή των εν λόγω μέτρων.

2. Πλην περιπτώσεων ανωτέρας βίας, εφόσον οι δηλώσεις που προβλέπονται στο άρθρο 3, αφορούν παραγωγή επιτραπέζιου οίνου και αναγνωρίζονται ως ελλιπείς ή ανακριβείς από τις αρμόδιες αρχές των κρατών μελών, και εφόσον η γνώση των ελλιπών ή ανακριβών στοιχείων είναι ουσιώδους σημασίας για την ορθή εφαρμογή των μέτρων που προβλέπονται στην παράγραφο 1, και τα σφάλματα τέτοιας φύσεως ώστε να οδηγούν στην υποτίμηση των αποδόσεων, το κράτος μέλος εφαρμόζει τις ακόλουθες κυρώσεις, με την επιφύλαξη των εθνικών κυρώσεων:

α) σε ό,τι αφορά τα προβλεπόμενα από τα άρθρα 32, 45 και 46 του κανονισμού (ΕΟΚ) αριθ. 822/87 μέτρα, οι ενισχύσεις μειώνονται κατά τις ακόλουθες αναλογίες:

- κατά ποσοστό ίσο με το ποσοστό της διόρθωσης της απόδοσης όταν η εν λόγω διόρθωση είναι μικρότερη ή ίση με 5 %,

- κατά ποσοστό διπλάσιο του ποσοστού διόρθωσης της απόδοσης όταν η διόρθωση αυτή είναι μεταξύ του 5 και του 20 %.

Οι ενισχύσεις αυτές καθώς και αυτές που αποφασίζονται στην επόμενη περίοδο εμπορίας δεν καταβάλλονται όταν η διόρθωση της απόδοσης είναι μεγαλύτερη του 20 %.

Εφόσον το διαπιστωθέν στη δήλωση σφάλμα οφείλεται σε στοιχεία παρασχεθέντα από άλλους παραγωγούς ή συνεταιριστές, τα ονόματα των οποίων αναφέρονται στα προβλεπόμενα έγγραφα, και δεν είναι δυνατόν να επαληθευθούν, εκ των προτέρων, από το δηλούντα, οι ενισχύσεις μειώνονται μόνο κατά την αναλογία της πραγματοποιούμενης διόρθωσης 7

β) σε ό,τι αφορά τα μέτρα που προβλέπονται από τα άρθρα 38 και 41 του κανονισμού (ΕΟΚ) αριθ. 822/87:

i) εφόσον δεν έχει καταβληθεί η αξία του οίνου που παραδόθηκε στην απόσταξη, η τιμή που καταβάλλει ο οινοπνευματοποιός στον παραγωγό που υποβάλλει τη δήλωση μειώνεται κατά τις ακόλουθες αναλογίες:

- κατά ποσοστό ίσο με ποσοστό της διόρθωσης της απόδοσης όταν η διόρθωση είναι μικρότερη ή ίση με 5 %,

- κατά ποσοστό διπλάσιο του ποσοστού της διόρθωσης της απόδοσης όταν η διόρθωση αυτή είναι μεταξύ του 5 και του 20 %.

Οι τιμές αυτές καθώς και αυτές που αποφασίζονται για την επόμενη περίοδο εμπορίας δεν καταβάλλονται όταν η διόρθωση της απόδοσης είναι μεγαλύτερη του 20 %.

Εφόσον το διαπιστωθέν στη δήλωση σφάλμα οφείλεται σε στοιχεία παρασχεθέντα από άλλους παραγωγούς ή συνεταιριστές τα ονόματα των οποίων αναφέρονται στα προβλεπόμενα έγγραφα και δεν είναι δυνατόν να επαληθευθούν εκ των προτέρων από τον δηλούντα, οι τιμές μειώνονται μόνο κατά την αναλογία της πραγματοποιούμενης διόρθωσης.

Οι ενισχύσεις που πρέπει να καταβάλλονται στον οινοπνευματοποιό προσαρμόζονται από τις αρμόδιες αρχές βάσει της τιμής που καταβλήθηκε στον παραγωγό 7

ii) εφόσον έχει ήδη καταβληθεί η αξία του οίνου που παραδόθηκε στο οινοπνευματοποιείο, οι αρμόδιες αρχές επιβάλλουν στον οινοπνευματοποιό την υποχρέωση να ανακτήσει τα ποσά που αναφέρονται στο σημείο i) από τους παραγωγούς που υποβάλλουν τις δηλώσεις. Οι ενισχύσεις που πρέπει να καταβάλλονται στον οινοπνευματοποιό προσαρμόζονται ανάλογα με την οριστική οφειλόμενη στον παραγωγό τιμή 7

γ) η ποσότητα της παραγωγής που πρέπει να παραδίδεται για την υποχρεωτική απόσταξη που προβλέπεται στο άρθρο 39 του κανονισμού (ΕΟΚ) αριθ. 822/87, όπως προκύπτει από την εφαρμογή της διορθωμένης απόδοσης, στην περίπτωση εφαρμογής του άρθρου 5 παράγραφος 2 προσαυξάνεται κατά 20 %.

3. Όταν οι ενισχύσεις που αναφέρονται στην παράγραφο 2 στοιχεία α) και β) έχουν ήδη καταβληθεί, οι αρμόδιες αρχές ανακτούν, πλεόνασμα της ενίσχυσης προσαυξημένο με τόκους του ισχύουν στο κράτος μέλος από την ημερομηνία καταβολής της σχετικής ενίσχυσης μέχρι την ανάκτησή της.

Η ενδεχόμενη υπέρβαση της προκαταβολής της ενίσχυσης κατ' εφαρμογή των διατάξεων που διέπουν το συγκεκριμένο τομέα, πρέπει να επιστρέφεται στον αρμόδιο οργανισμό προσαυξημένη με τους τόκους που ισχύουν στο κράτος μέλος από την ημερομηνία πληρωμής της προκαταβολής μέχρι την ανάκτησή της.

ΚΕΦΑΛΑΙΟ VΙ

Ανακοινώσεις στις οποίες πρέπει να προβαίνουν τα κράτη μέλη

Άρθρο 14

1. Κατά την έναρξη κάθε περιόδου, τα κράτη μέλη προβαίνουν σε εκτίμηση του προβλεπόμενου όγκου της αντίστοιχης παραγωγής επιτραπέζιων οίνων, οίνων v.q.p.r.d. και άλλων οίνων στην επικράτειά τους. Ανακοινώνουν στην Επιτροπή, πριν από τις 20 Σεπτεμβρίου, τα αποτελέσματα αυτής της εκτίμησης.

Τα κράτη μέλη ανακοινώνουν στην Επιτροπή, τις διορθωμένες εκτιμήσεις για την παραγωγή οίνου πριν από τις 15 Οκτωβρίου και τις 15 Νοεμβρίου.

2. Τα κράτη μέλη προβαίνουν σε εκτίμηση της απόδοσης ανά εκτάριο της παραγωγής επιτραπέζιων οίνων που επιτυγχάνεται στην επικράτειά τους.

Ανακοινώνουν στην Επιτροπή, πριν από τις 15 Φεβρουαρίου, τα αποτελέσματα αυτής της εκτίμησης σύμφωνα με τις ακόλουθες κατηγορίες απόδοσης:

- κατώτερη ή ίση προς 45 εκατόλιτρα ανά εκτάριο,

- ανώτερη από 45 εκατόλιτρα ανά εκτάριο και όχι ανώτερη από 70 εκατόλιτρα ανά εκτάριο,

- ανώτερη από 70 εκατόλιτρα ανά εκτάριο και όχι ανώτερη από 90 εκατόλιτρα ανά εκτάριο,

- ανώτερη από 90 εκατόλιτρα ανά εκτάριο και όχι ανώτερη από 110 εκατόλιτρα ανά εκτάριο,

- ανώτερη από 110 εκατόλιτρα ανά εκτάριο και όχι ανώτερη από 140 εκατόλιτρα ανά εκτάριο,

- ανώτερη από 140 εκατόλιτρα ανά εκτάριο και όχι ανώτερη από 200 εκατόλιτρα ανά εκτάριο,

- ανώτερη από 200 εκατόλιτρα ανά εκτάριο.

Άρθρο 15

1. Η ανακεφαλαίωση των δηλώσεων που προβλέπονται στα άρθρα 1 και 3 ανακοινώνεται στην Επιτροπή με τη μορφή που προβλέπεται στον πίνακα Δ του παραρτήματος Ι πριν τις 15 Φεβρουαρίου.

2. Η ανακεφαλαίωση των δηλώσεων που αναφέρονται στο άρθρο 6 ανακοινώνεται στην Επιτροπή πριν από τις 30 Νοεμβρίου με τη μορφή που εμφαίνεται στον πίνακα Ε του παραρτήματος Ι.

Άρθρο 16

Τα κράτη μέλη ενημερώνουν την Επιτροπή για κάθε νέο σημαντικό γεγονός που είναι δυνατό να μεταβάλει αισθητά την εκτίμηση των διαθέσιμων ποσοτήτων και των χρήσεων η οποία πραγματοποιείται βάσει των οριστικών στοιχείων των παρελθόντων ετών.

ΚΕΦΑΛΑΙΟ VII

Τελικές διατάξεις

Άρθρο 17

Ο κανονισμός (ΕΟΚ) αριθ. 3929/87 καταργείται.

Οι παραπομπές στον καταργούμενο κανονισμό θεωρούνται ότι γίνονται στον παρόντα κανονισμό και πρέπει να διαβάζονται σύμφωνα με τον πίνακα αντιστοιχίας του παραρτήματος ΙΙ.

Άρθρο 18

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 84 της 27. 3. 1987, σ. 1.

(2) ΕΕ αριθ. L 148 της 30. 6. 1995, σ. 31.

(3) ΕΕ αριθ. L 369 της 29. 12. 1987, σ. 59.

(4) ΕΕ αριθ. L 47 της 24. 2. 1996, σ. 8.

(5) ΕΕ αριθ. L 84 της 27. 3. 1987, σ. 59.

(6) ΕΕ αριθ. L 314 της 28. 12. 1995, σ. 14.

(7) ΕΕ αριθ. L 381 της 31. 12. 1981, σ. 1.

(8) ΕΕ αριθ. L 232 της 29. 9. 1995, σ. 2.

(9) ΕΕ αριθ. L 208 της 31. 7. 1986, σ. 1.

(10) ΕΕ αριθ. L 148 της 30. 6. 1995, σ. 37.

ΠΑΡΑΡΤΗΜΑ Ι

ΠΙΝΑΚΑΣ

ΔΗΛΩΣΗ ΕΙΣΟΔΕΙΑΣ ΣΤΑΦΥΛΙΩΝ

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

ΠΙΝΑΚΑΣ Αα ((1)

ΔΗΛΩΣΗ ΕΣΟΔΕΙΑΣ ΣΤΑΦΥΛΩΝ

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

ΠΙΝΑΚΑΣ Γ

ΔΗΛΩΣΗ ΤΩΝ ΑΠΟΘΕΜΑΤΩΝ ΟΙΝΩΝ ΚΑΙ ΓΛΕΥΚΩΝ ΣΤΙΣ 31 ΑΥΓΟΥΣΤΟΥ 19 . .

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

ΠΙΝΑΚΑΣ Δ

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

ΠΙΝΑΚΑΣ Ε

ΔΗΛΩΣΗ ΤΩΝ ΑΠΟΘΕΜΑΤΩΝ ΟΙΝΩΝ ΚΑΙ ΓΛΕΥΚΩΝ ΣΤΙΣ 31 ΑΥΓΟΥΣΤΟΥ 19. .

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

(1) Ο πίνακας αυτός αφορά τα προϊόντα που έχουν πωληθεί ή παραδοθεί πριν από τη δήλωση παραγωγής.

ΠΑΡΑΡΤΗΜΑ ΙΙ

ΠΙΝΑΚΑΣ ΑΝΤΙΣΤΟΙΧΙΑΣ

>ΘΕΣΗ ΠΗΝΑΚΑ>